
Spaha Pasdaran li kopika navendên terorîstî ên cîhanê de ye 


Kirîs Koçêrayê 
rojnamevan û 
dostê gelê kurd û 
Hizba Demokrat 
koça dawiyê kir 


Siyaseta çewt a hikûmeta navendî a îranê, 
Kurdan zêdetir ber bi serxwebûnê ve pal dide 


KURDISTAN 


Pirsa Kurd û dijmin 


|iştî pesendkirina gelaleya dorpêçên li ser îranê di Kongireya Amerîkayê de, Donald Tiramp gelaleya han wajo kir û bi vî awayî dorpêçên li dijî îranê ketin warê pi- 
ratîkê. 


Li gor nûçeyan, dorpêçên nû ên li dijî Rejîma Îslamî ya îranê piştî nirxandina ji aliyê Komarîxwaz û Demokratan ve di Kongireya Amerîkayê de bi piraniya dengan hate pejirandin û bi wajoki- 
rina Tiramp, gihîşte qonaxa dawiyê. 

Roja Çarşemî, 2'ê Agusta 2017'an, Donald Tiramp, serkomarê Amerîka, ji ber ewlehiya netewî a Amerîka, gelaleya dorpêçên nû ên li dijî îran, Rûsiye û Kureya Bakûr wajo kir, û bi vî awayî 
gelaleya dorpêçan kete warê piratîkê de. Niha ku vê gelaleyê biyaveke yasayî heye, ew kes û navendên ku tometbar in bi pêpeskirina dorpêçan, û bi taybetî firotina çek û teqemeniyên leşkirî bi 
îranê, yan li pêpeskirina mafên mirovan û tepeserkirina çalakên siyasî û kêmaniyên mesebî û netewî de çalak in, di çarçoveya dorpêçan de cih digrin. 

Li gor zaniyariyan, piştî wajokirin û birêvebirina wê yasayê, dibe ku serkomar li midehê 90 rojan de, baykot û dorpêçên nû li dijî Spaha Pasdaran, berpirs, nûner û ew kesatiyên ku li derweyî 
îranê de ser bi Spaha Pasdaran in, diyarî bike. 

Li vê derheqê de jî dadgehên Amerîkayê dikarin milk û heyiya wan kesan zewt bikin ku têkilî bi pirogramên mûşekî ên Spaha Pasdaran ve hene, yan jî dest li pêpeskirina mafên mirov de hene. 
Eva jî di halekê de ye ku rejîma îranê reaksiyon û dijkiryarên zaf li dor dorpêçan ji xwe nîşan dane, û gef li Amerîkayê xwarine, û fermanderê Spaha terorîstî a Pasdaran, Amerîka hişyar kir ku 
ger ew hisar werin pejirandin, dibe ku Amerîka binke û navendên xwe ên leşkirî di Rojhilata Navîn de bi qasê hezar km ji sînorên îranê dûr bixe. 

N: Kerîm Perwîzî 


D i rojên borî de, rojnamevan û 
lêkolerê dîrokî ê navdar, Kirîs 
Kûçêra koça dawiyê kir, û ne tenê 
malbata wî, belkû hejmareke yek- 
car zaf,ji kesên neteweya din ji bilî 
neteweya xwe, bo mirina vê kesay- 
etiyê daxdar bûn. 

Jiyan û derbazkirina temen bo her 
kesekî din di vê cîhanê de bi her 
awayekî be diçe pêş, û bi milyonan 
kesî ji dayîk dibin, û bi milyonan kesî 
jî dimrin, û her takek jî di jiyana xwe 
de bi hêviyên taybet bi xwe dijî, wekî 
tak renge cudahiyek di navbera jiyana 
kesan de nehê dîtin, û hemû wekî 
yek li wan bê nihêrîn bi vê wateyê 
ku bê gotin ku jiyana hemû kesî, ji 
nuqteyekê ve dest pê dike, û hinek 
rûdaw bebrirûyê wê dibe, û hin tişt 
di jiyana wî de têne pêş û di dawiyê 
de di xalekê de jiyana wî digihîje 
dawiyê. 

Lê di vê navberê de hin kes hene ku 
jiyana wan taybetî dibe û di nava 
milyonan jiyanî de, ew dibin kesên 
navdar, û xelk wan bi bîr tîne, û ew jî, 
ew kes in ku jiyana wan bi awayekî 
asayî derbaz nabe, yan di jiyana xwe 
de rîskê dikin, yan jî dahînanê dikin û 
rengeke taybetî didin jiyana xwe û bi 
hezaran kesên din. 

Di nava wan de jî kesên wa hene wekî 
Kirîs Kûçêra ku jiyana wan bertengi- 
yan derbaz dike, û sînorê navbera 
neteweyan jî dibezîne. Di dawiyê de 
neteweyeke din heye ku dibêje mix- 
abin dostê neteweyea me koça dawiyê 
kir. Jiyana Kirîs Kûçêra ê dostê Kurd 
ew jiyana bû lcu dengê neteweya Kurd 
gihande guhê cîhanê, û di rûpelên 
mêjûyê de tomar kir. Lewra Kurd bi 


Di şerê navbera Pêşmergeyên PDKÎ û Spaha Terorîstî ya Pasda- 
ran de çendîn dijî gelî hatin kuştin û birîndarkirin 

D i encama şerê di navbera hêza pêşmergeyên Hizba De- 
mokrat û Spaha terorîstî ya Pasdaran li devera Pîranşehrê 
de çendîn pasdar hatin kuştin û birîndarkirin û mixabin li wê 
pevçûnê de 2 pêşmergeyên canfîda yê gel jî tevlî karwanê 
sorxelat ê şehîdan bûn. 

Li gor nûçeya gihîştî bi malpera Kurdistanmedia, şeva Şemî li 
ser Yekşemî, 5'ê Tebaxa 2017'an, demjimêr ll'ê şevê, tîmekji 
hêza pêşmergeyên navbajêr ên ser bi Hêza Pêşmergeyên Hizba 
Demokrat li dema encamdana me'imûriyetek hizbî li devera 
Pîranşehrê de ketne boseya çekdarên Spaha Pasdaran a Ter- 
orîstî û kirêgirtiyên wê de, û li encamp de şer û pevçûn derket. 

Di wê pevçûnê de, derbek giran ji dujminên azadiyê ket û li gor nûçeya gihîştî 4 terorîstên ser bi Spaha Pasdaran hatin 
kuştin û şeş kesên din jî birîndar bûne. Herweha mixabin di wê pevçûnê de du pêşmergeyên fîdakar û dilsoz ên Hizba 
Demokrat bi navên Ye'iqûb Muradî û Hêmin Mewlannijad şehîd bûn û doma rê û rêbaza xwe bi hevalên xwe li nav Hizba 
Demokrat de spartin. 


Behmen Qubadî sînemakarê Kurd şanaziya çûne nav 25 derhînerên berçav ên sed- 
sala 21' an di cîhanê de pêşkêşî serxwebûna Kurdistanê kir 



B ehmen Qubadî sînemakarê Kurd şanaziya çûne nav 25 derhînerên berçav ên sedsala 21'an di cîhanê de pêşkêşî 
serxwebûna Kurdistanê kir û ragehand ku hêviya min ew e ku bi navê Kurdistanê fîlmên me di Oskarê de 
beşdariyê bikin. 

Li gora raporên belavkirî, Behmen Qubadî sênemakarê kurd ê naskirî, di dema nîşandana yek ji berhemên xwe di Fransayê 
de, şanaziya bûn bi yek ji wan 25 derhînerên berçav ên sedsala 21 pêşkêşî serxwebûna Herêma kurdistanê Kir û ragehand: 
Ev şanaziya bi min wekî xortekî Kurd hatiye bexşîn, ku ez wekî Kurdek wekî yek ji wan 25 derhînerên berçav ên sedsala 
2Lan a cîhanê bême hilbijartin, û ez vê şanaziyê pêşkêşî neteweya belengaz, û zulmdîtî û xebatkar a Herêma Kurdistanê 
dikim, ku îro bo encamdana piroseya referandomê pêngavan dadinên û ber bi serxwebûnê ve diçin. 

Qubadî bas ji vê kir ku, wî hez dikir li pêşberî navê wî bihatina nivîsandin ku Behmen Qubadî ji Kurdistanê ve, û wî jî bi 
navê Kurdistanê ew şanaziya bi dest xistiba. 

Piştre Behmen Qubad got: Hêviya min ew e ku di demeke zû de, ew yek rû bide, û bi navê Kurdistanê ve, fîlmên me di 
Oskarê de beşdariyê bikin, ne bi navê welatekî wekî Tirkiye, îraq, îran û Sûriye. 

Behmen Qubadî wekî endamê jêhatî, di nava van derhînerên navdar ên cîhanê de, pêgeha taybetî ya xwe heye, û herwisa 
navê fîlmsazên navdar ên din jî, ji wan Alfanso Kiwaron, Eliksander Pêyn, Pol Tomas Andirson, Birayên Dardên, Nûrî 
Bîlge Ceylan, û.. .hwd berçav dikeve. 

Behmen Qubadî derhînerê Kurd hefteya borî, ji aliyê rexnegirên sînemayî ên rêkxirawa Rotên Tomeyto ve, wekî yek ji 25 
derhînerên navdar ên cîhanê ên sedsala 21'an hate hilbijartin. 


bidawîhatina jiyaneke weha xembar e. ji aliyekî din ve, jiyan û dostatiya Kirîs Kûçêra biyaveke din heye, ku nahê kirin ku îşare 
pê nehê kirin, ku ew jî ew biyav e ku kesên weha di nava neteweya Kurd de hene ku hewl dane ku kesên wekî Kirîs Kûçêra 
bikin dostê Kurd. 

Di nava pêwendiyên nava neteweyên cîhanê de, renge bi hezaran mînak hebin, ku ducarî jî bin ku keselc bibe dostê neteweyeke 
din, û herwisa bi sedan û hezaran rojnamvena û reporterên mîdyayî serdana welatekî din bikin, û zanyariyan kom bikin, û karê 
rojnamevaniyê li ser wna bikin. Lê ewên ku dibin dostên neteweyeke din renge li ber berjewendiyeke taybetî ku bo wan tê 
diyarîkirin pêwendiyan çirr bikin, ku bilindtirîn asta xwe bo mînak di nava kongireya Amerîka de, endam kongire û endamên 
Meclisa Sena ên wa hebin ku ku karê lobiyê bo welat û netewyeke din bike. Lê ya ku karê keskeî wekî Dr. Qasimlo gellek 
girîngtir û cuda dike, ew e ku rojnamevanekî wekî Kirîs Kûçêra dibîne, û wisa bandorê li ser dadinê, ku wî kesî dike dostê 
xebatekê!. 

Dostatiya xebatekê bo kesekî rojavayî ku li welatê xwe de jiya û deretanelce baş hebe, li vî warî de girîng e ku berjewendiya 
madî û şexsî ji wî re dabîn nake, belkû rêberekî bilîmet welcî Dr. Qasimlo bi baskirina hêvî û xwazî û xebata neteweya Kurd bo 
Kirîs Kûçêra, kesekî din ji parzemînekî din û bi şiyana taybetî ve, radikêşe bo aliyê wan xewn û xweziyan, û di rastî de xewn û 
xwaziya neteweya Kurd, bi zimaneke serdemiyane dibe nava bîr û hizreke rojavayî ve. 

Mezinahiya karê Dr. Qasimlo di vir de ye ku kesayteiyekî rojavayî dike dostê xebata neteweyekê ku di navxwe de gellek dij- 
min hene!. 

Giştpirsî bo serxwebûna Başûra Kurdistanê di navbera du hêzên nasyonalîstî ên , 

“Sentrîfûgal û Sentrîpêtal” de 




Elî Munezemî 


Pêşgotin: 

Piştî rûxana împeratoriya Osmanî 
ve, (zilamê nexweş ê Ewropa) û 
serxwebûna îraqê ji Brîtanyayê di 
sala 1932'an şûnda hewl hate dan ku 
Kurd li Başûra welatê me bi zorî wekî 
beşek ji neteweya çirûk û destçêkiriyê 
îraqê were pênasekirin, lê Kurd qet 
bi vê nasnameyê razî nebû û nekete 
qedeman. Bonaparastina nasnameyê, 
xak û mafên xwe tekoşîn kir, û di vê 
riyê de bi sedan bêbextî û nexweşî û 
rojên reş dîtin, lê tu demekê serî nete- 
wandin û neheliyan heya ku bi ser 
ketin, heya ku gihîştin azadiyê. Her 
piştî raperîna sala 199Ean ve heya 
niha Kurdistana Başûr bi şêwazek ji 
şêweyan, ji aliyê part û aliyên Kurdis- 
tanî ve bi rê ve diçe. 

Piştî rûxana hizba Be'is ji sala 
2003 'an ve û cihgirkirina destûra 
federalî di îraqê de, hikûmeta nav- 
endî û aliyên Kurdistanî, li ser 
birêveçûna îraqê bi awayê federalî 
li hev kirin û biryar hate dan ku ew 
navçeyên Kurdistanî ku heya sala 
2003 di bin destê hikûmeta navendî 
de bûn, çarenûsa wan li gorî yasaya 
nû were çareserkirin, bo vê mebestê 
bendeke yasayî di yasaya bingehîn 
ya îraqê de hate sepandin, ku ew 
navçeyên bi navê navçeyên cih nakok 
yan navçeyên Kurdistanî ên derveyî 
dehsilata Herêma Kurdistanê dihatin 
nasîn, li pêş de, rewşa akinciyê wê, 
bê asayîkirin û piştre ji riya deng- 
dana rûniştiyan ve bê rohnkirin, ku 
ew navçane hez dikin ku vegerin ser 
Herêma Kurdistanê yan na. 

Piştî vê ku Şî'e di Bexda û hikûmeta 
navnedî de bihêz bûn û ji riya wan ve 
jî, îranê derfeteke zêdetir pêk anî, ku 
destêwerdanê di nava karûbarê îraqê 
de bike, Şî'e bi fîtika îranê ketin dij- 
beriya Kurd û desketiyên wan, lewra 
hikûmeta navendî tu demekê amade 
nebû ku maddeya 140 ya yasaya 


bingehîn cîbicî bike, û ji aliyekî din 
ve wan dest bi gefan kirin li hikûmeta 
Herêmê û zimanê zibir li hemberî 
gel û hikûmeta Herêmê bi kar anîn, 
û birîna bûdceya hikûmeta Herêmê û 
bûdceya hêzên pêşmerge, wekî hêze- 
ke yasyaî û nedana çekan bi pêşmerge 
wekî hêzeke yasyaî, avakirina hêzeke 
çekdar ya ne destûrî wekî Heşda 
Şe'ibî ku di hemberî tu yasayekê de 
berpirsyar nine, û pirrçekkirina wan 
û bikaranîna wan, wekî gefekê li dijî 
gelê Kurd û...hwd. 

Hikûmeta Herêma Kurdistanê her 
piştî peydabûna DAÎŞê û êrîşa wan li 
ser Kurdistanê, hikûmeta navendî ya 
îraqê tohmetbar dike bi nedana çekên 
pêşkevtî bi pêşmerge, bona vê ku 
bikarin li hemberî êrîşên DAÎŞê de bo 
ser Şingalê bergiriyê ji Şingalê bikin, 
ku di encam de, eva bixwe karestaeke 
mezin lê ket û xelkê Kurd li Şingalê 
hatin komkuj kirin. 

Êrîşa DAÎŞê bo ser Herêma Kurdis- 
tanê herçend ku gellek karesta li pey 
xwe hebûn, lê di heman demê de, 
bûye sedema vê ku hêza pêşmerge 
hemû navçeyên Kurdistanî ên derveyî 
sînorê deshilata Kurdistanê kontrol 
bike, û bi xwîna xwe madeya 140 cîbi 
cî bike. Tiştek ku bûye sedema tûre- 
bûna karbidestên hikûmeta navendî û 
şovenîstan. 

Niha hikûmeta Herêma Kurdistanê 
gihîştiye vê encamê ku riya xwe ji 
riya hikûmeta navendî cuda bikin, 
û bo vê yekê jî pilan danîne ku di 
25'ê îlonê di hemû bajar û navçeyên 
Kurdistanî ên Başûra welatê me, 
giştpirsiyê bi rê ve bibin, bo doza 
serxwebûna Kurdistanê. Ew doza ji 
aliyê dijminên Kurd ve dijberiya wê 
tê kirin. Di vê gotarê de hewl tê dayîn 
ku ew dijayetî û aloziyên derheq 
giştpirsiya di Başûra Kurdistanê bi 
sedema li hev ketina du hêzên cuda 
ên nasyonalîstî ên “Sentrîfûgal û 
Sentrîpêtal” ve bê şirovekirin. 

peyvên serekî: 

Peyvên serekî ên vê gotarê ew in: 
Giştpirsî, serxwebûn, neteweperestî, 
“Sentrîfûgal û Sentrîpêtal”. 

-Giştpirsî yan referandom tê vê wa- 
teyê ku li welatekî yan di herêmekê 
diyarîkirî li ser dozekê, pirs bi xelkê 
bê kirin û ew bi dengê xwe, vê yekê 
ret yan pesend bikin. 

-Serxwebûn wate girêdayînebûna 


bi aliyekî, û bixwe biryardana li ser 
xwe û qedera xwe, yanî metodek ku 
tê de mirov bikare bixwe bîr bike, 
û kar bike, bi bê vê ku hewcehî bi 
rênîşandan û alîkariya aliyekî din 
hebe. Li gora konvansiyona “Montê 
Vîdêo” welatek serbixwe ye ku rêjeye 
akinciyên hertimî hebe, herêmeke di- 
yarîkirî hebe, û dewleteke xwedîşiyan 
hebe ku zal be û kontrola wê hebe bi 
ser herêmê, û şiyana wê hebe bo ava- 
kirina pêwendiyan digel welatên din. 

- Netewe bi desteyek mirovan tê 
gotin, ku xwediyê nirxeke hevbeş in, 
û dixwazin ku welateke hevbeş hebin. 
Neteweperestî bi sê şêwazên nerênî, 
bê alî, tê bikaranîn. Neteweperestî bi 
wateya erênî ya wê, yanî kerb û kîn li 
dijî ên ku biyanî yan xeyrîxweyî ne,bi 
wateya bêalîtiyê jî yanî her welatek 
yek netewe tê hesibandin, û bi wateya 
erênî jî neteweperestî yanî komek 
xelkê ku bi riya tiştekê ve bi hev ve 
tê girêdan. Di sedala nozdeyan şûnda 
neteweperestî wekî tevger û îdeoloji- 
yeke siyasî tê bikaranîn û tekoşîn dike 
ku di navbera sînorê welat û netewe 
de, guncandin hebe. 

- “Sentrîpêtal” ku bi kurd pê tê gotin, 
navendgera (navendxwazî), ji peyva 
latînî ya Sentrom bi wateya navend, 
û pêtal bi wateya lêgerîn hatiye wer- 
girtin. Bi kurtî yanî geriyan li dewra 
navend û baldan bi navendê. 
“Sentrîfûgal” yan avêtina ji navendê 
ku ew jî ji du peyvên latînî ên sen- 
trom û Fûgal pêk tê, yanî dûrketin û 
avêtin ji navnedê, azadkirina laş yan 
tiştek ji bazineyê gerînê. 

Hêzên rakêşer, û avêtin û dûrxis- 


tina ji navendê, a nasyonalîzma 
serxwebûna Kurdistanê: 

Welat bi sedema neteweperestiyê ve 
têne avakirin, û yan jî têne hiloşandin. 
Çarenûsa Başûra Kurdistanê di vê 
hevkêşeyê de ji vê riyê ya çareseriyê 
ne dûr e. Sedemên Kurd bona bidestx- 
istina serxwebûna Başûra Kurdistanê, 
hokarên usulî û xwedîpirensîp in. 

Dibe ku hemû aliyên qada siyasî di 
îraqê de, bo wan hatibe selimandin 
ku nasyonalîzma îraqê bo vê ku wekî 
dewlet-netewe binasîne, rastî têkçûnê 
hatiye. Piştî şerê yekem ê cîhanî îraq 
hate avakirin, û ji sala 1932'an ve ser- 
bixwe ye. Lê tu demekê karbidetsên 
îraqê hewl nedane ku îraqa rasteqîne 
jî ava bikin. Welatek ku xelkê wê bi 
xwe, xwe tê de hevwelatî nezanin, tu 
demekê nabe welat. Bona vê ku welat 
dirêjiyê bide jiyana xwe, pêwîst e ku 
bi awayekî dadperwerane netewesazî 
tê de bê kirin. Piroseya netewesaziyê 
di îraqê de gihaye dawiyê, û kar- 
bidestên îraqê ji her du curên Erebê 
Şî'e û Erebê Sunî di bemameyên xwe 
de di pêvajoya netewesaziya di îraqê 
de, serkevtî nebûn. Her du komên 
îşarepêkirî, ji aliyekî ve di nava hew- 
ldanan de bûne ku hev vêde bidin, û 
xwe bi ser yektir de bisepînin, û ji ali- 
yekî din ve hemû demekê gelê Kurd 
û nirx û kultura Kurd di piroseya 
netewesazî de, her ji destpêkê ve vêde 
dane, û tu carî girîngî nedanê û nadin. 

Di vir de bi hewce dizanim ku bon az- 
elalkirina baştir ya vê basê her yek ji 
faktorên netewesazî û hêza wan fak- 
toran, bo rakêşan yan paldana xelkê 
di pêvajoya netewesaziyê di îraqê de 

Kirîs Koçêrayê rojnamevan û dostê gelê kurd û Hizba Demokrat koça dawiyê kir 


R ojnamevan, nivîskar û dostê gelê kurd û Hizba Demokrat a Kurdistana îranê, Kirîs 
Koçêra li jiyê 79 saliyê de koça dawiyê kir. 

Piştî sê rojan, nûçeya koça dawiya Kirîs Koçêra ji aliyê ‘’Êdît Koçêra”ya hevsera wî ve hat piştrst kirin. 

Kirîs Koçêra parek zaf ji jiyana xwe ji bo lêkolîna ji dîroka gelê kurd û xistine rojeva pirsgirêkên siyasî 
û civakî ên neteweya kurd veqetandibû û li vê derheqê de komek berhemên binirx pêşkeşî pirtûkxaneya 
cîhan û ya gelê kurd kiriye. 

Ew rojnamevanê Firansî, dostê gelê kurd bi giştî û Hizba Demokrat û Dr. Qasimlû bi taybetî bû. 

Li gorî nivîsên wî, bîr û hizrên dr. Qasimlû ewqas bandor lê kirine ku ne tenê wekî rojnamevanekê kar 
û xebatê ji bo gihandina dengê kurdan bike, belkî hewil bide li ser dîroka kurdan jî lêkolînê bike û pênc 
pirtûkan li ser dîroka kurdan binivîse ku pêk tên ji: 

- Tevgera Netewî a Kurd, çapa sala 1979 
- Alengarî Kurd û xewna xweseriyê, 1997 
- Kurdistan, rêberê Edebiyatê, 1998 
- Pirtûka Reş a Sedam Husên, 2005 
- Çîroka dîroka Kurdistanê, 2007 

Ev nivîskarê binav û deng di sala 1938’an de ji dayîk bûye û yek ji lêkolînerên herî navdar ê Rojhilata 
Navîn û bi taybetî pirsa kurd e. 

Kirîs Koçêra li dor tevgera netewî - demokratîk a gelê kurd xincî nivîsîna çendîn pirtûkan, bi dehan 
semînar û reportaj û raport jî berhev kirine. 



û bandora wan li ser pirsa serxwebûna Başûr bixim ber bas. Pêştir bas hate kirin ku netewe ji komeke mirovan pêk tê, ku xwediyê nirxên hevbeş in, û xwazyarê jiyana 
di nava welateke hevbeş de ne. Ew nirxên îşarepêkirî dikare nirxên kulturî bin wekî ziman, etnîk, ol, dîrok, deb û resm, û ...hwd, û yan jî nirx û îdeala siyasî wekî 
azadî, wekhevî, birayetî, û hwd...bin. 

Du neteweyên Kurd û Ereb tu demekê di îraqê de xwediyê nirxên hevpar nînin, ku neteweyekê pêk bînin. Kurd û Ereb di warê îdealên siyasî de, xwediyê nirxeke 
hevpar nînin û qet ji aliyê Ereban ve nehatiye qebûlkirin ku digel Kurd yeksan û wekhev bin, Kurd xwediyê vê azadiyê be ku Ereb heye, yan Kurd û Ereb xwediyê 
îdeyeke siyasî ya hevpar bin, ku wekî birayekî hevbîr li hev binêrin. Ku wate îdealên siyasî hemû demekê bo Kurd palder bûne, heya ku rakêşer bin bo aliyê nasyo- 
nalîzma Îraqî. 

Di biyavê faktur û nirxên kulturî ên hevpar de jî her wisa ye. Kurd xwediyê zimanê neteweyî ya xwe ye, û ew ziman ne tenê ji aliyê Ereb û karbidestên navendî wekî 
zimanê Erebî ve wekî zimanê Erebî rêz jê nahê girtin, belkû yan qet wekî zimanê fermî nehatiye qebûlkirin, yan jî wekî zimanê duyem hatiye qebûlkirin. Ji aliyekî din 
ve jî herçend ku zimanê Kurdî hinek azadî hebûye bo vegeşînê, lê qet ew azadiya heya wê demê ku Ereb zal bû bi ser Kurdistanê de, wekî vê azadiya ku bo zimanê 
Erebî hebû, nebûye. 

Di warê dîrokê de, Kurd xwediyê dîroka hevbeş digel neteweya serdest di îraqê de nine. Li ber vê ku ew kesên ku bo Kurd qehremanê dîrokî ne, her bi destê wan 
karbidetsan hatine kuştin, û ji nav çûne. Eva ku bo Kurd têkşikane di dîrokê de, bo wan bi serkevtin tê hesibandin. Lewra dîrok jî wekî faktor nikare palder be bo Kurd 
ku ber bi navendê bê rakêşkirin. 

Herwisa Kurd û Ereb xwediyê deb û resmeke bi tewahî cuda ne. Hekî li hinek biyavên biçûk de wekhevbûnek hebe, ew jî nikare gellek bibandor be. 

Alava herî baş di destê hikûmetan de bo netewesaziyê, sîstema perwerde ye. Mixabin hikûmetên navendî ji vê sîstemê bo çewsandina gelê Kurd mifah wergirtiye,heya 
avakirina nirxên hevpar. ji aliyekî din ve tu demekê wan hewl nedane ku nirxa Kurd bikin nirxeke hevpar û tenê hewla sepandina nirxên xwe dane bi ser Kurd de. 

Yanî her takek bi berçavgirtina vê rastiyê bi hêsanî dikare bigihîje vê encamê, ku nasyonalîzma îraqa Erebî ku xwediyê hêzê bû di îraqa yekgirtî de, hemû hêzên wê 
kar kirine, bo bihêzkirina sentrîfûgalê derheq Kurd, û tu hêzeke rakêşer yan sentrîpêtal tune ye derheq nasyonalîzma Kurdî û Erebî de. 

Di serve de bas ji vê hate kirin ku welat di bin navê neteweperestiyê de, hem têne têkdan û hem jî têne avakirin. Hekî bo nasyonalîzma Erebî girîng bû ku îraq li jêr 
hejmoniya împeratoriya Osmanî rizgar be, û bibe hikûmeteke serbixwe, îro rojê jî, bo nasyonalîzma Kurdî girîng e ku ew îraq tê hilweşandin, bona vê ku Kurdis- 
taneke serbixwe bê avakirin. Kurd û Ereb ne li ber sedemên xwînê hevbeş in, û ne jî bi sedema xaka hevbeş yek netewe bûne, û tu carî jî nabin yek. Kurdistan û îraqa 
Erebî du welatên cuda û du neteweyên cuda ne, û dikarin bi rêzgirtina ji îradeya yektir, du cîranên baş û erênî bin bo hevdu. Kurd neteweyeke aştîxwaz û lêbor e. 
Dikare ji wan hemû komkujî û bêbextiyên ku ji aliyê neteweya serdest ve hatine serê wê, di pêxema aştî û jiyana aştiyane li rex hevdu xweş be, û wan efû bike. 

Çavkanî: 

-https://www.duo.uio.no/bitstream/handle/10852/15145/9953.pdf?sequence=l 

-http://www.uio.no/studier/emner/hf/ilos/EXFAC03EURA/hl4/timeplan/exfactredje.pdf 

-https://no.wiktionary.org/wiki/selvstendighet 

-http://www.ovs0.eom/8/2015/01/sentripetal%20sentrifugalkraft.html 

-http://kommunal-rapport.no/artikkel/hva_er_en_folkeavstemning 

Siyaseta çewt a hikûmeta navendî a îranê, Kurdan zêdetir ber bi serxwebûnê ve pal dide 


Elborz Ro'înten 


S erxwebûn yan cudahîxwazî 

têgehek e, ku bi dirêjahiya dîroka 
hevçerx wekî hêcetekê bo serkut û 
binpêkirina mafên neteweya Kurd 
hatiye bikaranîn. Heya ji gellek 
mafên xwezayî hatine bêparkirin, 
jiber ku her mafeke destpêkî wekî 
rewşek ji bo gihîştina bi vê armancê 
dihesibînin. 

Di vir de ye ku bona pêşîgirtina 
ji rizgariya Kurdistanê têgeha 
dagîrkariyê dibe xwedî wate. Lewra 
jî deshilata xwe li ser bingeha hêz û 
lênêrîna ewlekariyê li ser Kurdistanê 
ava dike. Bi vî awayî pêşiya vegeşîna 
Kurdistanê tê girtin di biyavên aborî û 
kulturî de. Jiber ku merema hikûmeta 
navendî dagîrkirin û pêşîgirtina ji 
azadiya gel û xaka Kurdistanê ye, ne 
birêvebirin yan baştir kirin yan ber bi 
pêşvebirin. 

Her di vê rastayê de ye jî, ku di dîrok 
û bîreweriyên xwe digel dewleta 
navnedî de, me ji bilî xwîn û stemê 
tiştekî din nedîtiye. Ji hemiyê 
balkêştir ew e ku gelek caran bi mafê 
gellek kêm di pêxema nemana şer 
û bêbextiyan û gihîştina bi kêmtirîn 
mafê xwe amade bûye, ku di çar- 
çoveya van sînoran de, daxwazên 
xwe anîne gorê. Wate kurd qelembazî 
daye bi ser xwestek û mafê cudahîx- 
waziyê li pêxema avakirina civakek 
pêşkevtî, ku ne tenê ji aliyê dewleta 
navendî ve pêşwazî jê nehatiye kirin, 
belkû her berbirûyê heman siyaseta 
reftara dijberan û dagîrkeran bûne. 
Heta asta dijberiya mafê Kurdan tenê 
ji bo desthilatdarên Tehranê nemane, 
belkû bi kêmî hilketiye, ku yên herî 
demokrat jî, kêmtirîn mafî rewa biza- 
nin ji bo Kurdan, berevajiyê vê yekê 
ji tirsa herifîna yekîtiya destçêkirî bi 
zorî herwekî dagîrkeran bîr bikin, û 
di warê lênihêrîn ve jî cudahiyek di 
navbera wan de nine. 




Piştî van hemû salan niha ji hemû 
demekê zêdetir ew pirsa tê pêş, ku 
heya kengê emê berdewam bin, li ser 
daxwaza mafên xwe, di çarçoveya vê 
sînorê destçêkirî ku nîşana gewhera 
neteweyî ya me nine. Yan bo çi di de- 
mekê de ku Kurd hertim amade bûye 
bona danûstandinan, û çareseriyê, 
lê her bi xwîn û şemşîran bersiva wê 
hatiye dan, yan bo çi berdewam dibe 
li ser daxwaza çareseriyê bi awayê 
diyalog û selmandina niyetpakiyê, 
di demekê de tenê û tenê ew dixwa- 
zin Kurdan li ser maseya gotûbêjan 
çareser bikin? 

Heya kengê em amade bin li ber 
hestiyarbûna wan dev ji mafên xwe 
yê rewa berdin, lê ew amade nebin bo 
çareseriyeke aştiyane danûstandinê jî 
bi me re bikin. 


jî, em dikarin ku dîroka stema çendîn 
sale, bi belge bînin, ku pirr e ji des- 
tanên qirkirin, û jînosayd û girtinê, 
wate siyaseta çewt û dijberane ya 
navendî ya Tehranê, zêdetir ji hemû 
hêcetekê, me tûj dike ku em ser ji 
nû reh û rîşeya stemkariya navendê, 
derheq Kurdan pênase bikin, û strate- 
jiyeke din, me di hember de hebe. 

Min jêve ye ku hêza Rasanê û 
daynemoya şoreşê, wate PDKÎ bona 
nîşandan û raxistina ber çavan ya vê 
daxwazê, roleke bibandor dilîze, jiber 
ku daynemobûn û qurbanî û xebata 


nêzî yek sedsalî ya derbazbûyî vê 
erkê jî dixe stûyê vê hêzê. Bê gu- 
man baş dizanim ku bona vê ku ew 
daxwaza ji diruşmeke biçirûsk ve bê 
guherîn bo stratejiyeke bemamedar- 
êtî, destpêkê hewce ye, rewşa teorî ya 
vê çendê li ber ronahiya bêbextiyên 
dîroka derbazbûyî ya me bê darêtin, 
û bibe armanca şoreşê, û piûtre bona 
cîbicîkirin û piraktîzekirina rasanê 
bigehînin lûtkeya bihêziyê, lê tenê 
anîna ber bas ya vê mijarê, vê çendê 
nîşanî dijmin dide ku bi hilgirtina 
dersa dîrokê xebata xwe didomînin. 


Belavoka ‘’Hîl” piştevaniyê ji guhertina rejîam îranê 


di hundir de dike 


Hatina pêş ya hemû van pirsyaran, 
di nav xwe de, xwendineke dîrokî ya 
serok eşîran û nûnerên Kurd û rêberên 
wekî Simko û Pêşewa û heyeta Kurd 
û Qasimlo bi bîr tîne, û bersiva wê 
jî li cem nivşa nû bi “êdî bes e” dest 
pê dike. Ez nabêjim ku yên berî me 
şaş bûn, belkû binêşe û xîmê vê “êdî 
bes e” ya nivşa nû, berhema xebat 
û tekoşîna wan, û serdema niha ya 
vegeşîna biyavên cuda cuda ên doza 
Kurd e. Lewra jî dema wê hatiye ku li 
ber sîbera giran ya vê dîrokê strate- 
jiya nû ya gel û xebat û tekoşîn ji 
çarçoveya sînorê destçêkirî ve bêne 
guherîn bo daxwaziya gel, îca her 
çi be, wate biryardan li ser çarenûsa 
xwe, em bikin manşêta daxwaziyên 
xwe. 

Bona selimandina vê daxwaza rewa 


L i gorî belavoka 6, Hîl” a Kongireya Amerîkayê, hatiye daxwaz 

kirin ku Waşîngton guhertinê di siyasetên xwe li hemberî îranê de 
bike, û guhertina rejîmê li hundir de bike destûra karê xwe. 

6 ’Hîl” îşare bi gotina rayedarên payebilind ên Amerîkayê bi taybetî 6 ’Riks 
Tîlirson” û ‘’Cîmz Metîs”wezîrên karê derve û yê Berevaniya Amerîkayê dike 
ku rejîma Islamî ya Iranê weke mezintirîn gefa li dijî berjewendiyên Amerîka 
di Rojhilata Navîn de didin zanîn. Belavoka han daye zanîn, Civata Ewlehiya 
Nîştimanî ya kabîneya Tramp ku mijûlê pêdeçûna bi ser siyaseta derekî deye, 
dibe ku guhertina li hundirê rejîmê de bike armanca kar û siyaseta xwe. 

‘’Corf Rabêrt” balyozê berê yê Amerîkayê jî li vê derheqê de eşkere kiriye 
ku ‘’siyaseta me dibe jiyan û hêvîdariyê bide opozîsyonê, û wan neraziyên ku 
li hundirê îranê de xebat û piştewaniyê ji demokrasî, mafên mirov û dewleta 
sekolar dikin. Piştî hatine serkar a Tramp givaşên li ser rejîmê roj bi rojê zêdetir 
dibin û li dawîn nimûne de jî serkomarê Amerîkayê pejrandiya Kongireyê li dor 
baykotên li ser îran, Rûsiya û Koreya Bakûr wajo kir û Serokê Civata Nûnerên 
Amerîkayê ev pêngava Amerîkayê bi peyamek eşkere û rohn a Waşîngtonê bi 
dujminan da zanîn. 


A 

Pirsa Kurd û dijmin 


KURDISTAN 




Cemal Resûl Dinxe 

N eteweya Kurd di erdnîgariya 
Rojhilata Navaîn de bi dirê- 
jahiya dîrokê ji bo bidestxistina 
mafê xwe xebat kiriye, û di pêx- 
ema bidestxistina vî mafî de jî, 
qurbanî û nirxeke giran daye. Hekî 
xisranasiyê em ji bo van hokaran 
bikin, ku sedema vê ku heya niha 
Kurd serbarê vê ku têçûyeke zaf ya 
madî û me'inewî daye, lê negihane 
mafên xwe, vedigere ser gellek 
sedemên navxweyî ên xebata Kurd 
di navxwe de, û piştre jî sedemên 
wekî pêwendiya digel cîhana derve. 

Rojhilata Navîn di dîrokê de tejî ye 
ji şer û nakokiya di navbera netew- 
eyên vê erdnîgariyê, û berdewam 
qada rimbazîna hinek aliyên derekî 
û navxweyî ên hêzên vê navçeyê 
bûye. Bi xwendineke destpêkî 
ji rewşa siyasî û erdnîgariyê em 
dikarin bigihîjin vê encamê ku 
Kurd di cîhana siyasetê de bona 
desteberkirina mafên xwe di biyavê 
siyasî de bilindî û nizmî bi xwe ve 
dîtiye, û nekariye balansa xwe di 
biyavê siyasî de ragire, û siyasetê 
bike, û bo hertim di dîroka Kurd 
de hekî em qonaxbendiyê bikin bo 
me eşkere dibe ku hertim Kurd bo 
heyameke kêm serdema zêrîn he- 
bûye, û piştre ji dest daye, û dîsan 
“ceribandin” ceribandine. 

Di biyavê leşkerî de neteweya 
Kurd hêza çekdar hebûye, û li dijî 
dagîrkeran şer kiriye. Di şiroveya 
dîrokî de hertim bas ji vê tê kirin, 
ku Kurd yekgirtin di biyavê siyasî 
û leşkerî de nebûye, û ew yek bûye 
sedemek bona vê ku Kurd negihîje 
mafên xwe. 

Lê tewahiya kêşeyê di nebûna 
yekîtiyê de nine, belkû zêdetir kêşe 
vedigerin bo lawazî yan jî nebûna 
çanda Kurd di siyaset û rêberîkirina 
şoreş û xebatê de. Di dîroka Kurd 
de her tim ew hêzên ku xebat ji 


bo azadiya neteweya Kurd kirine, 
bedela qebûlkirina hevdu û ji hev 
têgihîştinê, li pey vêdebirina hevdu 
bûne, û di vê derheqê de, gellek 
caran hêzeke Kurd bo jinavbirina 
aliyê din hawara xwe bo dijmin 
biriye. 

Dirêjbûna xebata hêzên şoreşger 
ên Kurd bona gihîştina bi azadiyê 
sedemek din e ku lawazî û jihevbe- 
lavbûn li pey xwe aniye, û nebûna 
xebatê bixwe di nava beşên taybetî 
ên Kurdistanê sedemeke din e ku 
neteweya Kurd têçûya gihîştina bi 
rizgariyê bide. Herwisa piraniya 
herî zaf ya hêzên dijberî rejîmên 
dagîrkar ên Kurdistanê, ku daxwa- 
za herifandina rejîmê hene, bixwe 
alaya pêkvesazanê digel dijmin 
hilgirtin. 

Sedemek din ew e ku dijminên 
Kurd di vê navçeyê de di dîrokê 
de li dijî yektir bûne, lê di hem- 
berî xwesteka neteweya Kurd de 
yek helwest bûne. Herwisa sede- 
meke din ya dirêjbûna xebata 
Kurd vedigere ser çend siyasetên 
giştî û hertimî ên dijminan li dijî 
Kurd, û yekem siyaseta înkarkirina 
pirsa Kurd e. ya duyem jî, siyas- 
eta nalojîk li hemberî pirsa Kurd 
e. Ya sêyem jî texek e ku îdiaya 
zanistîbûnê dike. 

Li gora siyaseta yekem, dijmin 
berdewam û ji hemû riyekê ve, û bi 
awayî bernameyên hemû cure, bas 
ji vê dike ku tiştek bi nave pirsa 
Kurd di gorê de nine, û ew çar 


welatên ku Kurdistan bi ser de hati- 
ye parvekirin, pirsa Kurd destçêkirî 
û şibhê cinan e, û bas ji vê dikin, 
ku destepeyva “Neteweya Kurd” 
(Kurd Nation), destçêkiriyê dijmin 
e. Herwisa di vê siyasetê de dijmin 
rû li neteweya Kurd dibêje: “ Em 
yek in, û cudahiyên heyî destçêkiri- 
yê dijm in”. Sansora peyva Kurd 
di her biyavekê de ji aliyê deshilat- 
darên van rejîman ve nîşana eşkere 
ya înkara neteweya Kurd e. 

Di siyaseta duyem de, vê desteyê 
ji hêza Kurd bi siyaseta xwe, ne 
tenê tu alîkarek nebûne bo çare- 
seriya pirsa Kurd, belku di qa- 
libê şoreşgerbûnê de pirsa Kurd 
kirine girêyeke hişk, û herwisa 
temenê Kurdxwaziyê bo jinavçûnê 
rakêşane. Pêkhateya siyasî û derûnî 
ya vê desteyê bê îdia bûn. Herwisa 
di siyaseta sêyem de, hinek hêzên 
siyasî ku xebatê bo neteweya Kurd 
dikin bas ji îdiaya zanistîbûnê 
dikin, û ji vê riyê ve dixwazin ku 
mafê Kurd bi dest bîne, di metoda 
yekem de wê desteyê di biyavê 
şiyana neteweyî “Ability Nation” 
de, şiyana hilgirtinê ya hewce 
tunîne, da ku bikare neteweya Kurd 
organîze bike, û xebatê bike û di 
rastî de, tu xwendineke wan bo 
pirsa Kurd nine. 

Dawî 

Pirsa Kurd yek ji pirsên herî 
aloz ên Rojhilata Navîn e, hekî 
bi awayekî lojîkane û bi sebr û 
tehemul ve, hewl jê re nehê danê, 


Pirsa Kurd yek ji 
pirsên herî aloz ên 
Rojhilata Navîn 
e, hekî bi awayekî 
lojîkane û bi sebr 
û tehemul ve, hewl 
jê re nehê danê, di 
pêşerojê de jî, wekî 
derbazbûyî û niha 
wê aloztir û bix- 
wîntir be 

di pêşerojê de jî, wekî derbazbûyî 
û niha wê aloztir û bixwîntir be. 
Herwisa kêşeya Kurd hekî tevli- 
heviyek ji hemû kêşeya Kurd be, 
û hêzeke bihêz di gorê de nebe, 
ku neteweyea Kurd bo gihîştina bi 
azadiyê organîze bike, ji aliyekî ve 
neteweya Kurd wê çiq û hêzên cur- 
bicur di bin navên cur bi cur de jê 
çê bibin, ku bixwe çaresernekirina 
wan pirsan vedigeşîne, û ji aliyekî 
din ve, temenê xebatê zêdetir dibe 
û nirxa wê zêdetir. Lewra dibe ku 
neteweya Kurd di her beşekê de bê 
ser vê baweriyê, ku dijmin dagîrker 
e, û Kurdistan kolonî ye, û bo 
rizgarkirina xakê, tenê amadebûn 
rêçare ye bo çareserkirina pirsa 
Kurd. 

Nerîna 

Lîderan 



Barzanî: “ Nabe ti welatek 
ji referanduma Kurdistanê 
bitirse”. 


Hoşiyar Zêbarî: “Roja 
25ê îlonê rapirsî wê bi 
rê ve here, û ew roj nahê 
guherîn”. 



Heather Nauert: “Karesata 
Şingalê qet nayê jibîrkirin”. 



Larîcanî: “Amerîkayê “ber- 
cam” binpê kiriye”. 


Parêzer Mêhdî Şems: Destê sê wezîran û serokê banka navendî 

di gendeliya neftî de heye 

7 .mîn civîna dadgehîkirina tohmetbarên dosiyeya 
gendeliya petrolê bi rê ve çû, û tê de bas ji desthe- 
bûna sê wezîran jî hate kirin. 

Parêzerê tohmetbar Mêhdî Şems ragehand ku di sala 1387'an 
de, Babek Zencanî digel binkeya Xatem El-enbiya (ser bi 
Spaha Pasdaran) girêbesta bazerganî hebûye, û di sala 1390'î 
de, binkeya Xatem El-enbiya rêz ji Babek Zencanî girt. 

Bi gotina wî, wan Wezîran, Mêhdî Şems nas nedikirin, û 
kesên serwetir hebûn, ku kar bi Mêhdî Şems dabûne kirin. 

Pêştir bas ji vê jî hatibû kirin ku kesên tohmetbar bedela vê 
ku ew perê neftê bixin nava xizîneya welat de, lê bi vî pereyî 
karxaneyeke alominyomê kirîn, û şirketeke veguhastinê 
jî bo zawayê Erdoxan kirîn. Mêhdî Şems di civînên pêştir 
de, ew yek eşkere kir ku Mehdewî nûnerê şirketa Petrolê, 
kompanyayeke navneteweyî li derveyî welat heye. Li gora gotina parêzerê Mêhdî Şems hevdestê Babek Zencanî, yek ji 
wan mijarên ku kêşe bo Mêhdî Şems çêkiriye, ew e ku navbirî regeznameya welatekî din heye, û niha gellek kesên xwedî 
regznameya welatekî derekî di îranê de hene ku di girtîgehê de ne, û rejîm wan wekî rehîn (girûgan) bi kar tîne, da ku di 
danûstandinên bi welatên rojavayî re, wan bo berejwendiya xwe bi kar bîne. 


El-qebes: Civînên şaneya ajantiya Spaha Pasdaran di balyozxaneya 

îranê a Koweytê de bi rê ve diçûn 


R ojnameya Kowêytî ta El-qebes ragehandiye ku hukmê dadgehê ê dawiyê, nîşan dide ku endamên vê 
şaneyê, li Lubnanê de perwerde dîtine, û bi alîkariya digel yek ji dîplomatên îranê û yek ji endamên 
Spaha Pasdaran, civînên xwe di balyozxaneya îranê ya Koweytê de bi rê ve dibirin. 

Hukmê dadgehê ku ji aliyê dadwer Ehmed El-ecîl ve bi rê ve çû, weha ye: Bi hebûna gellek sedeman hate selimandin 
ku Hizbullah saziyeke terorîstî ye, û di biyavê berjewendiyên rejîma îranê de kar dike, û dixwaze siyasetên wê rejîmê 
li Koweytê û welatên din ên Îslamî de, vegeşîne. Armanca wan siyasetan jinavbirina sîstema bingehîn ya Koweytê, û 
welatên din ên Îslamî û êrîşa li dijî sîstema civakî û aborî ji riya bombedanînê, û bikaranîna zorê û kiryarên din ên terorîstî 
ye. Li gora zanyariyên ku dadgehê eşkere kirine, Hizbullahê pêwendiya wê digel revandina balafira hejmar 422 ya xeta 
esmanî ya Koweytê, û hewldan bo terorkirina Şêx Cabir El-ehmed emîrê berê ê Kowetê, û herwisa pêkanîna şaneyên 
sîxoriyê hebûye. 

Herwis Hizbullah û rejîma îranê hewl dane ku şaneyên ajantiyê çê bikin, û ji riya wna ve çek û teqemeniyên hewce bibin 
Koweytê. Herwisa di destê tawanbarê rêza heştê de, xerîteyên leşkerî û bajarî hatin girtin, ku tê de navnîşanên çal û mey- 
danên neftê hebûn. Şaneya ku hatî vedîtin, ji 21 kesan pêk tê, ku karê wan casûsiya bo Spaha Pasdaran bûye. 



îranê pileya herî nizim ya azadiya aborî a navçeyê heye 


S erokê meclisa rejîmê ragehand ku rewşa aboriya me gellek xirap e, bi awayekî ku li gora pîvanên aborî 
em di nava welatên herî lawaz ên cîhanê de ne. 

Elî Larîcanî serokê meclisa rejîmê di civîna heyeta “Omena” ya zankoyên pizişkî de rexne li aboriya welat girt, û ragehand 
ku xirapiya rewşa aborî wê demê zêdetir eşkere dibe ku em li amaran binihêrin. Bo mînak di biyavê azadiya aborî de, îran 
di nava 22 welatên Rojhilata Navîn de pileya dawiyê heye. Di nava 181 welatên cîhanê de, pileya 147 ji xwe re misoger 
kiriye, yan di biyavê rewşa giştî ya aborî de, di biyavê geşeya nepaqij ya navxweyî di nava 24 welatên navçeyê de, dehem 
e, û di nava 191 welatên cîhanê de pileya 84 heye. 

Larîcanî ragehandiye: Ew amar berevajiya belgenameyên berjewendiya geşeya îranê ku dibû îranê pileya yekem ya 
navçeyê hebûya, em dibînin ku berdewam ber bi paşve vegeriyaye, û tu pêşkevtineke berçav jî tê de nahê xûyakirin. 

Ew gotinên Larîcanî di demekê de ne, ku Baqir Nobext çend roj berî niha bas ji vegeşîna %11 a aborî a îranê di sala borî de 
kiribû. Serokê meclisa Komara îslamê herwisa bas ji dawî amarên pêwendîdar bi pişka îranê di sermayeya derekî de kiriye, 
û ragehandiye: Di nava 24 welatan de, bo sermayedanîna derekî îranê pileya 22 heye, herwisa di biyavê piştevaniya ji 
sermayedaneran îranê pileya 19 di nava 20 welatên navçeyê de heye, û pileya 117 di nava 138 welatan de heye, ku ew yek 
cihê şermê ye. Navbirî d doma amaranîna xwe de, bas ji rêjeya bêkariyê kiriye, û dibêje ku: îran di biyavê bêkariyê de, di 
nava deh welatên navçeyê de, pileya 9 û di nava 105 welatên cîhanê de pileya 90 heye, ku ew yek cihê mixabniyê ye. 

Doza Serxwebûna Kurdistanê di seranserê cîhanê de tê şopandin 


P irsa Serxwebûna Herêma 
Kurdistanê di civînên cîhanê 
da tê axivtin,û gellek navend û 
rêxistinên siyasî di vî warî de 
dişopînin. 

Paş diyarîkirina roja referan- 
domê bo serxwebûna kurdistanê û 
diyarîkirina maf û çarenivîsa gelê 
Kurd bi destê xwe, serbarê vê ku 
bi dijberiya hin welatên cîranan 
re berbirû bû, lê belê têkoşîn bo 
encamdana vê referandomê ji aliyê 
rayederên Hikûmeta Herêma Kurd- 
istanê ve didome. 

Di vê peywendiyê da 
gellek malper,kanalên 
televîzyonî,navendên 
siyasî,akademîsiyen û medenî ên 
kurd û xeyrî Kurd, di derbara pirsa 
referandoma Kurdistanê, giştpirsî 
saz kirin, û nêrînên gelê kurd di vê 
warî de pijirandin. 

Di vê giştpirsiyê de bêhtirî kar- 
beran ji du bijardeyên Erê û 
Na,piraniya karberan dengê Erê 


dan bo serxwebûna Kurdistanê. 

Kanala televîzyunî a Elcezîre,Malpera 
(RT) ya Rûsiya,Peymangeha Demokrasî 
a Nîştimanî a Amerîka,Malpera koşka 
spî, û Malpera dengî a pişka farsî a 
Dengê Amerîka,giştpirsî ji bo serxwe- 
bûna kurdistanê pêk anîn. 

Bi vî awayî gellek malper û 
televîzyonên Kurdî jî di wî warî de,bo 
serxwebûna kurdistanê rapirsî saz kirin, 
û derencama vê giştpirsiyê derxistiye 
holê ku xelk , dengê xwe ji bo serxwe- 
bûna kurdistanê bi kar bîne. 


Gellek rêxistinên medenî kempîn bo 
piştgîrîkirina serxwebûna kurdistanê rê 
xistin. 

Ji aliyekî din ve hemwlatiyên Ereb bi 
taybet jî welatê Erebistana si'ûdî piştgiriya xwe ji bo referandomê ragihandiye, û ji tora civakî ya twetterê di bin 
navê “Saudi With Kurdistan” piştgîrî ji serxwebûna kurdistanê kirin. 

Rêxistina Neteweyên Yekbûyî jî ratpirsî ragihandin, ku diyarîkirina mafê çarenivîsê, mafeke xwezayî û rewa yê 
hemû xelkê cîhanê ye, û yê gelê Kurdane jî ye,û em rêz ji îrade û daxwaza gelê Kurd digrin. 

Rayederên hikûmeta Herêma Kurdistana Başûrê di civînekê de bi serpereştiya Mes’ûd Barzanî Srokê Herêma Kurd- 
istanê di meha Cozerdana îsal de ser pirsa serxwebûnê û brêvebirina referandomê civiyan. 

Roja birêvebirina referandoma serxwebûna kurdistanê di heyama 55 rojên bê de, tevî hemû ev êrîş û dijberiya çend 
welatên cîranan bi taybetî rejîma îranê wê bi rê ve here. 



Gola Urmiyê wê jiyana 14 milyon kesî bixe metirsiyê de 


B irêvebirê giştî ê çavdêrîkirina kirîzan a parêzgeha Urmiyê hişdarî daye ku hekî gola Urmiyê nehê vejiyandin, zê- 
detir ji 14 milyon kesî, jiyana wan wê di metirsiyê de be, û cureyên nexweşiyan gefan li wan dixwe. 

Li gora rapora nûçegihaniya HRANA, civîna vejiyandina gola Urmiyê, bi beşdariya berpirsyarên pêwendîdar bi rê ve çû, û 
di vê civînê de Ce'iferî ragehand ku navçeya Miyandoawê roleke mezin û girîng di vejiyandina gola Urmiyê de heye, û ber- 
pirsyarên pêwendîdar di vê herêmê de dibe bi rol û erka xwe rabin. Lê di heman demê de, navbirî xwest ku kêmkarî û xemsari- 
ya dewletên yek li dû yekê derheq kêmbûna ava gola Urmiyê bipeçêve, û got: Hişikbûna gola Urmiyê tenê girêdayî bi dewletan 
nine, û guherîna rewşa hewayê, hişiksalî, zêdebûna bikaranîna avê, hokarên mirovî û kêmiya barînê wekî sedemên hişikbûna 
golaUrmiyê bi nav kir. 

Wî bas ji vê kir ku serdemekê gola Urmiyê pêl didan, û tu kesî bawer nedikir ku %95 a wê hişk bibe, û hekî ew gol nehê ve- 
jiyandin, wê zêdetir ji 14 milyon kesî jiyana wan bikeve metirsiyê de, û wê berbirûyê gellek cureyên nexweşiyan bin. Derheq 
vejiyandina ava golê wî ragehand ku hekî ew bikarin %8 ji ava cotkariyê bo vejiyandina gola Urmiyê bi kar bînin, wê di pên 
salên dahatî de, heya %40 wê bikaranîna avê kêm be, ku ew yek dikare bo vejiyandina gola Urmiyê bi cî be. 



Nûnerê kongireya Amerîka: Hikûmeta îranê li zanîngehên me de pere direşîne 


D en Danawn, nûnerê Civata Nûnerên Amerîkayê daxwaza lêkolîna li ser alîkariyên malî ên navendeke xêrxwazî bi navê 
îranê ji bo dehan zanîngehên Amerîkayî kir. 


°Elewî”ya girêdayî 


Li gorî vê nûçeyan, ew navenda xêrxwazî li çendîn zanîngehên weke Kulimbiya, Harward û Pirîniston de bi awayek berbiçav pere direşîne û saporta malî 
ya mamostayên dijberê Îsraîlî û alîgirê îranê dike.Ew nûnerê Kongireyê dide zanîn ku navenda han hewil dide xirabkariyê li zanîngehên me de bike. 
Heyeta çavdêrî ya dadgehek federal ya Amerîkayê jî li vê derheqê de eşkere kiriye ku navenda Elewî dorpêçên li ser îranê binpê kiriye û dest bi ser avahi- 
yek wê navendê de girtiye. Dadgeha New Yorkê berê jî dabû zanîn ku navenda Elewî û kompaniya”Asa” ji bîroyên bazerganî ên banka Millî ya îranê ne û 
40 milyon dolar ji dahata wê avahiyê jî ji hesaba banka Millî û dewleta îranê re şandine. 

Nawenda Elewî li sala 1973’an ji aliyê Mihemedreza Şa ve hat avakirin. Armanca wê nawendê, vegeşandina lêkolînên Îranî û Îslamî li Amerîkayê de û 
herweha alîkariya bi qutabxane û nexweşxaneyan bûye. Piştî serketina şoreşa gelên îranê, rejîma Komara Îslamî piraniya personelên wê nawendê bi kesên 
girêdayî xwe ve guherandin. 

P êleke nû ji hiloşandina konsertên îzindar di îranê de dest pê kiriye. Perwane Selehşorî nûnera 
meclisa rejîma îranê jî qewl û soz daye, ku destêwerdana dozgeran (dadistanan) di hiloşandina 
konsertan di Komîsyona Ferhengî a meclisa Şêvra Îslamî de bixe ber behsê. 

Li gora gotina navbirî destêwerdana dozgeran di konsertan de yasyaî nine. Behs û gotûbêj di vê derheqê 
de di ragehandinên giştî de nekariye encam hebe, û niha jî bi gotina wê dibe di Komîsyona Çandî de 
bikeve ber behsê.Di rojên borî de, bi hukmê dozger, konserta çendîn hunermendan û bi tayabetî konserta 
Şehram Nazirî, û Hafiz Nazirî di Qûçanê de hatin hiloşandin.Roja înê 6'ê Gelawêjê biryar bû ku ew kon- 
serta Şehram û Hafiz Nazirî bi rê ve here, lê bi biryara dozgerê bajarê Qûçanê, ew konsert hate hiloşandin. 

Nûçegihaniya Kar ya îranê (ÎLNA) belav kiriye, ku Şehran Nazirî di encama zextên esebî de, şevekê di 
nexweşxaneyê de derbaz kir. Perwanê Selehşûrî endama Komîsyona Ferhengî ya Meclisa Şêvra Îslamî a 
îranê, bi nûçegihaniya Xanêyê Milet gotiye ku, li gora yasayê erk û wezîfeya dozgeran û hêza Întizamî ew 
e ku ewlehiya konsertan biparêzin, ne eva ku konsertan hiloşînin. 



Li Kerecê de jî dema ku Fereydûn Esrayî dixwast konsertekê bi rê ve bibe, berpirsyarên Vegeşîna Îslamî (Irşada Islamî) a Kerecê bi vî ragehandin ku nabe 
vê konsertê bi rê ve bibe. Elî Muteherî daxwaz ji Rûhanî kiriye ku baştir ew e ku vê carê Ebdulriza Rehmanî neke Wezîrê Navxwe, jiber ku wî roleke mezin 
di hiloşandina konsertan de hebûye. 


Serokê polîsê U FTA” 


: Telegram û Twetter rê bo kiryarên terorîstî xweş dikîn 


S erokê polîsê “FTA” a hêza Intizamî (fenaweriyê tebadulê Itila'at) ragehand ku rêxweşker bo 
kiryarên terorîstî di pileya yekem de tweteer û di pileya duyem de Telegram e. 

Serokê polîsê “FTA” Hadiyanfer, pêdagirî kiriye ku dibe fîltera li ser Twetterê her bimîne. Hejmareke 
zêde ji berpirsyarên fermî ên hikûmetî di tweteerê de hesab hene, û her li ser vê bingehê jî bas ji egera 
rakirina fîlterîngê li ser tweteerê hebû. 

Serokê polîsê “FTA” ragehand tweteer sedema sereke ya çalakiyên terorîstî ye, û wî di civîneke li Spa- 
nyayê de gotiye birêveberê wê, ku niha zêdetir ji 750 hezar kes di cîhanê de alîgiriyê ji DAÎŞ'ê dike, û 
kiryarên terorîstî bi biryara DAÎŞ'ê bi rê ve dibin, û tewahiya çalakiyan wan jî di Tweteer de rû dide. 

Serokê polîsê “FTA” a hêza Întizamî êrîşî ser Telegramê jî kir, û ragehand ku hemû hevahengiyên di 
navbera terorîstên DAÎŞ'ê ku êrîşî ser Meclisê li Tehranê de kirin, ji riya Telegramê ve rû da. 

Di bersivdana bi hewlên rejîmê bo fîlterkirina Telegramê hinek ji karberan nivîsandine, jiber ku DAÎŞ'ê ji 
riya riya asfaltkirî ve, xwe gehande Tehranê, dibe ew rê jî bêne xirakirin. 

Karbidestên rejîmê di demekê de bas ji metirsiya Telegram û Tweteerê dikin, ku bi xwe jî zêdetirîn mifahê 
ji wan torên civakî bi taybetî bo serkut û zexta zêdetir, û ji bo kiryarên xwe ên terorîstî li derveyî sînorên îranê mifahê werdigrin. 



Ferhenga Metelî Zagros wê bê weşandin 


P irtûka Ferhenga Metelî Zagros ku 
hilgirê yek hezar têgeh û metelokan 
e, ji aliyê zankoya azad ve tê çapkirin. 

Li gora raporên belavkirî, ew pirtûk bi 
zimanên Îngilîzî, Farsî û Kurdî tê çapkirin, 
û wekî du wahidên dersî, wê di zankoyê de 
bê dersdayîn. 

Ew ferheng di du qonaxên kardanî û kar- 
nasî de, wê bihê xwendin. Ew ferheng ji 
aliyê Ebdullah Ebdullahzade û Dr. Pey- 
man Rezwanî ve hatiye komkirin, û ji 
aliyê Dr. Îbrahîm Îsma'îlpûr û Dr. Îsma'îl 
Mistefazade û Qerenî Emînpûr ve pêdaçûn 
hatiye kirin. 

Herwisa ew pirtûk ji aliyê heyeta zanistî ya 
zankoya azad ya Bokanê ve hatiye erêkirin. 

Îdeolojî û têkdana reng û rûyê edebiyatê Be§ a t 


Necat Espîndareyî 

Ebdilkerîm Siruş dibêje: “Ideolojî 
ji marîfeyeke qelp û derewîn pêk 
tê û îdeolog ew kes e ku bi riya 
fen û fûtên hizirî û lojîkî xelkê 
dixapîne.” îdeolog mirovekî xwedî 
bîr û baweriyeke xeyalpûç û dûrî 
rastiyê ye, wîjdana wî jî xapînok 
û derewîn e. Xapandin li vir dibe 
mebesteke veşartî ya hizirên ku bi 
îdeolojiyê tên mezinkirin. îde- 
olojî ne tenê ramanek e, lê rêberiya 
komek ramanan dike ji bo dirustki- 
rina arasteyekê ku şiyana wê ya kar 
û guherînê hebe. 

îdeolog xwedî endîşeyeke siyasî 
ye û pir caran dişemite nav war û 
riyeke çewt. Gramsci dibêje: “îde- 
olojî hîmek e, mirov li ser dilive û 
bîr û bawerî û berjewendî û pile û 
payeya xwe li ser bi dest dixe û cih 
û statûya xwe diyar dike.” 

Lewma nabe mirov xwe bixe nav 
tevna aloz a îdeolojiyê, çimkî 
kilîtên îdeolojiyê di destê hizbê de 
ne û hizb jî li jêr dirûşma azadiyê, 
azadiya mirovên din zeft dike û 
wan diçewisîne û diperçiqîne. 

Hinek kes hene di bingeh de bê 
ezmûn û bê şiyan in, lê li jêr sîwa- 
na îdeolojiyê dibin keleşêr û banga 
xwe bi her kesî didin bihîstin. 
Sedem jî ew e ku îdeolojî rewşeke 
psîkolojî ye û mirov li ser bingeha 
xweperestî û xweserdestdîtinê 
perwerde dike. Di kûrahiya wan 
kesan de ruhekî mezin û werimî 
raketiye. Mirovê îdeolog girêdayî 
her rêbazekê be, xwediyê xisleteke 
xweserdestbîn e û ji ser bircê li jêr 
dinere û mirovên bi wî re cuda ne 
biçûk dibîne. 

Balkêş e ku piraniya îdeologan 
nûnertiya wan aliyan dikin ku 
bi dirêjiya temenê xwe azadiya 
mirovan dîl dikin û rewatiyê didin 
desthilata nerewa û serkutker. 
Derbarê rola kirêt a îdeolojiyê, 
Marks dibêje: “Îdeolojî şerietdan e 
bi desthilatê îcar ew desthilat rewa 
be yan nerewa be. Îdeolojî hertim 
hewl dide wê nerewatiya ku di 
desthilatê de heye, berovajî rastiyê 
nîşanî xelkê bide û xisleteke şeriî 
bidiyê, lê pêwistiya desthilata rewa 
bi şeriîetdanê nîne.” 


Îdeolojî gef e li ser proseya 
dahênanê û metirsiyê li ser azadiya 
fikirê dirust dike. Ji ber serdestiya 
îdeolojiyê em vêga di hejariyeke 
fikirî û kultûrî de dijîn, çimkî 
îdeolojî hertim rewşenbîriyeke bê 
marîfe berhem tîne. Ew rewşenbîrî 
jî bi marîfeya xwe ya lawaz zehmet 
e bikare naveroka meseleyan wer- 
gire û wan fêm bike. 

Îdeolojî behreya dahênanê nependî 
dike û hest û soz û xeyalê bêdeng 
dike, bi awayekî ku mirov nik- 
are tiştê di nava wî de asê maye, 
bi formeke hunerî nîşan bide. 
Têkiliya edîb û nûserên îdeolog bi 
tu dîtineke fikirî re tune û tiştên ku 
dibêjin û dikin ji çarçoveya pesin- 
dan û bilindkirinê dernakeve, çimkî 
edîbê îdeolog hertim teoriya hizb û 
desthilatê pratîze dike û daqûlî nav 
kûrahiyên marîfeyê nabe. 

Pêwistiya me bi fikir û marîfeyeke 
xwerû heye ku dûr be ji mij û mo- 
rana îdeolojiyê, çimkî îdeolojî nik- 
are bibe hoya dirustkirina nerîneke 
kûr di rehendên curbicur ên hizirî- 
na me de. Fikir û marîfeya ronak 
bêtir meraqa zanîn û kifşkirina reh 
û rîşên kûr dike. Lê fikirê îdeolog 
hinek hest û soz lê tên barkirin û 
raberî dinyaya marîfeyê tên kirin. 
Bêguman ew fikir di jîngeheke 
wiha de tê berhemanîn ku di aliyê 
marîfî de dogma li ser diyar e û 
di aliyê civakî de jî dûvelangî û 
îtaeteke korane, lewma fikirê di 
civaka me de koka xwe ya marîfî 
winda kiriye û di nav guman û 
sergerandiyê de dijî. 

Bêguman ew rewşa nesiruştî ya 
bilez derketin û peydabûna komek 
nûser û rewşenbîr di malzaroka 
îdeolojiyê de, sistî û tevizîn di warê 
fikir û marîfeyê de peyda kiriye. 
Hinek nûser û rewşenbîr hene di 
bingeh de ne xwedî behre ne, lê ew 
dîrok dirust kirin ku hizira îdeolojî 
tê de di germ û tîn û geşbûnê de ye. 

Wan nûser û rewşenbîran di en- 
cama geşbûna hizira îdeolojî de 
karîbûn xwe bi bîr û bawerî û 
pêrew û bernameya partiyan re 
biguncînin û nav û dengekî peyda 
bikin ku heta niha jî nan pê dixwin, 

ango li ser bingeha marîfe û zanînê 
navdar nebûne, lê hizira îdeolojî 
ew çêkirine. Lewma dema mirov 
dinere, eger di aliyê fikirî de jî ji 
hev cuda bin, lê berjewendiyên 
hevbeş wan li ser heman hêlê kom 


dike. 

* * * 

Pêwist e edîb an nûser xwe ji wan 
nasnameyên ku bûne barekî giran li 
ser milê wî rizgar bike. Ango nas- 
nameya hizbî û îdeolojî û mezhebî. 
Çimkî ew nasname me ber bi 
aliyekî ve dibin ku rehendên wê ne 
zelal û eşkere ne. 

Her demê îdeolojiya xwe li ser 
hest û nest û hizirîna nûser û 
rewşenbîran ferz kir, wê çaxê 
teksteke mirî ji dayik dibe. Wek 
edîb û nûserên ku di dema xwe de 
di bin sîbera îdeolojiya realîzma 
sosyalîst de kar dikirin, tekstên 
wan ne ewqasî temendirêj bûn ku 
ji serdemekê heta serdemeke din 
bi zindîtî bimînin. Çimkî realîzma 
sosyalîst bi zahirî dixwest hemû 
nûser û rewşenbîran perwerde bike 
û asoya afirandinê ji wan re veke. 
Lê di bingeh de dixwest hemû wek 
kûreya mêşên hungiv li yek şaneya 
hizbî bialin û kar bikin. 

Piştî ku Marksiyan komara Sovyetê 
damezrandin, realîzma sosyalîst ki- 
rin pîvana hemû berhemên edebî û 
hunerî. Bi dîtina wan her berhemek 
eger nikarîbû di qalibê wê îdeoloji- 
yê de bilive, êdî berhemeke jirêder- 
ketî bû û li derveyî çarçoveya 
edebiyat û hunera resen dima. 

Realîzma sosyalîst rengdana bîr 
û bawerî û siyaseta Şoreşa Ok- 
toberê bû. Yanî edebiyata çîna 
proletar û rêbazeke nexşekirî bû, 
behreya dahênan û afirandinê ew 
dirust nekiribû, lê îdeolojiyê ew 
anîbû holê. Lewma ew nûser û 
rewşenbîrên ku li ser wê rêçikê 
çûn, berhemên wan temenkurt bûn 
û wek goştê qutîkirî zû ekspayer 
bûn. Çimkî realîzma sosyalîst dijî 
dîtina nûser bû, dijî bîr û baweriya 
azad bû, dixwest dahênana azad 
berteng bike. 

Lê şaîr û nûserên ku xwe nedan 
dest wê îdeolojiyê û qelemên xwe 
yên sertûj bi hîmên wê îdeolojiyê 
ve girênedan û pabendî tu bîr û 
baweriyeke liqalibxistî nebûn, 
berhemên wan wek gencîneya tije 
gewher ji sedsalekê bo sedsaleke 
din her bi zindîtî man. Ji bo vê 
yekê jî belgeyên dîrokî li ber destê 
me hene: Li Yekîtiya Sovyetê biza- 
vek hebû bi navê (prolitkult) ango 
edebiyata proletariya ku hizirvanê 
Rûs (Bogdanov) birêve dibir. Bog- 



danov dixwest edebiyateke çînayetî 
damezrîne ku bingeha wê li ser 
fîlosofiya Marks hatibe damezran- 
din. Di destpêka şoreşê de piraniya 
edîb û nûseran dan ser şopa wê 
rêçikê. 

Prolitkultvanan şanazî bi wê yekê 
dikirin ku ew dikarin di wê ber- 
banga nû de peyameke mezin ji 
bo gelê Sovyetê hilbigirin, paşê 
karbidestên mîrî xwestin wê bizavê 
bi partiyê ve girêbidin. Vladimir 
Lenin bi wan da zanîn ku divê 
metoda partiyê pêrew bikin û hemû 
enerjî û şiyanên xwe di wê çar- 
çoveyê de xerc bikin. 

Lê Bogdanov ev daxwaza Lenin 
red kir. Her bi redkirina wê 
pêşniyarê re ji hemû aliyan ve bêhn 
lê hat çikandin. Lenin got: Bog- 
danov ketiye bin bandora hizirên 
îdealist û dixwaze edebiyateke 
burjwazî ya kevin zindî bike. Bi vê 
tometa ku xist stûyê wî de, hemû 
kesên ku hevbîr û hevbaweriyê wî 
bûn, poşman bûn û ji ser rêçika wî 
jûvan bûn. 

Paşê bi biryareke hizbî di 23ê 
Nîsana 1932an de Yekîtiya Nûserên 
Sovyetê hat damezrandin. Ew 
yekîtiya ku her ji destpêka damez- 
randina xwe ve mijûlî provekirina 
hizira sosyalîst û parastina desthi- 
latê û çespandina prensîbên partiyê 
bû. Her bi vê hoyê edebiyata rûsî 
bireke zêde ya hevsengiyê ji dest 
da, bi taybetî ji dema Cenga Cîhanî 
ya Duyem û heta mirina Stalin, 
wê dema ku (Endreh Gdanov) 
serperştiya edebiyat û kultûra rûsî 
dikir. Di wê demê de realîzma so- 
syalîst bûbû realîzma siyasî. Pirani- 
ya edîb û nûserên komunist ên wê 
serdemê di wê baweriyê de bûn ku 
divê edebiyat hilgira îdeolojiyekê 
be û li jêr ronahiya wê îdeolojiyê 
peyama xwe bigihîne xelkê. Bi 
rastî ev nexweşiyeke rewşenbîrî bû 
ku tevî fikirê gelên Sovyetê hatibû 
kirin... Dom heye 

Zimanê Kurdî 


Tiştonek 


Çar kes werin cem hev, û li ser van pirsan gotûbêjekê li pêş bixin: 

Nazê: Li gorî min bihîstiye, vê carê cidî ye. Xanimê bi destê zarokan girtiye û çûye 
mala bavê xwe, gotiye reîsêcumhûr jî were ber lingê min êdî ez venagerim wê malê. 

Gulîstan: Rast e, reîsêcumhûr here ber lingê wê venagere, lê ger Dewran here ber 
lingê wê, ew ji doh ve amade ye ku vegere. 

Zozan: Tu dibêjî yanê delaliya xwe li ser serê wî dike? 

Gulîstan: Erê, ma çi ye. Ji sibehê heta êvarê feqîrê Dewran li ser avahiyan dixebite 
û Xanimê jî destê xwe di ava sar û germ de danake. Bitir bûye. 

Nazê: De xwedê ya bi xêr bike. Dilê min bi zarokên wan dişewite. Hîn tev jî hûr in. 

Gulîstan: Dev jê berde! Tu çi dikî Zozan. Ka te dibistan neqedand? 

Zozan: Belê, min qedand, niha li karekî digerim. Ger cihek min bipejirîne, ezê dest 
bi kar bikim. 

Nazê: Tu li karekî çawa digerî? 

Zozan: Li ber zarokan. Min dibistana xwe li ser wê qedand. Niha yan li dibistanekê 
yan jî li malekê digerim ku li zarokan binêrim. 

Gulîstan: Tê kar bibînî. Gelek jin hene ku diherin ser kar û pêwîstiya wan bi yekê 
heye hema li ber zarokên wan bimîne. 

Zozan Rast e, lê ew jî dixwazin hindik pere bidin. Ger li dibistanekê be, wê baştir 
be. 

Nazê: Wîîî saet bûye çar û nîv. Niha mêrik ji ser kar hatiye û li ber deriyî qiyametê 
radike. Bi destûra we, divê ez herim. 

Gulîstan: Tu jî xwe hinekî delalî bike, ma wê çi bibe? 

Nazê: Na yadê, yê min ji xwe feqîrek e. gotineke min nake dudu. Ma hîn çi delaliya 
xwe li ser serê wî bikim. 

Zozan: Erê wele tu pê xenê bûyî. 

Nazê: Yekî wilo bibe qismetê te jî. De bi xatirê we. Xwişka Gulê car din destê te sax 
be. Rojekê jî werin bibin mêvanên min. Baş e Zozan. Ji bîr meke. 

Gulîstan: De ka em binêrin. Ger vala bibim, çima nebe. 

Zozan: De oxir be. Zû biçe hîn mêrik hêrs nebûye. 



- Du pîre jina her êkê selkeka/sebete 
hêka hebû. Heke 

pîrejina êkê du hêka bidete pîrejina dî 
dê hêkên wan 

wekhbin. Heke pîrejina du yê du hêka 
bidete ya êkê dê 

hêkên pirejina êkê bine du hindî ya 
duyê. Bersiv: (* 10, 14) 

- Jinekê hêk di firoştin. Zelamekî 
nîveka hêka û nîv hêk jê 

kirîn. Zelamêkê dî nîva hêkên may û 

nîv jê kirîn. Zelamê 

sê nîva hêkên may û nîv jê kirîn bêy 

çi bimînin. Erê çend 

hêk wê jinê hebûn? Bersiv: 1 / 2 = 3 . 5, 

3.5- 0.5=3, 3/2=1.5, 

1.5- 0.5=1,14=0.5, 0.5-0.5=0 (* 7 hêk 
hebûn.) 

- Sê kes çune xaringehê xamê bixûn. 
Paştî xarê viyan parê 

xarnê bidin. Yê êkê gute xwediyê 
xaringehê çendê 

bideme te ? Xodanê xaringehê gutê: 
Parên/dexlê min 

çend têdane tu jî hindê bike tê da û 
heşt derhema jê rake. 

Her heman axiftin jî gute yê duyê û 
sêyê. Domahiyê 

lênêrî ku çi pare bo nemane? Erê parê 
wî bi xwe/dexil 

çendbû? Bersiv: 7+7-8=6, 6+6-8=4, 
4+4-8=0 (* 7 derhem bûn) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Apri2003@gmal.com ji 
- Z me re bişînin 

♦ Rojnameya “Agirî” di van malperên jêrên de bixwînin: 
4 www.Kurdistanmedia.com 

4 www.Agirimedia.org 

♦ rojnamaagiri@gmail.com 

4 www. facebook.com/Agirikirmanj i 

